અમદાવાદ તા. ૯ : અમદાવાદ હાથીજણથી યાત્રા શરૂ કરી ખાત્રજ પહોંચેલા રાહુલ ગાંધીએ કહ્યું હતું કે ભાજપ સરકાર મનની વાત કહે છે, પણ પોતાના મનનું ધાર્યું જ કરે છે. ભાજપ ખેડૂતો, દલિતો, વંચિતો અને આદિવાસીઓનું સાંભળતી નથી. કોઈને મદદ કરવી હોય તો પહેલા તેમને શાંતિથી સાંભળવા પડે. પણ કમનસીબે ગુજરાતમાં એવું નથી થઈ રહ્યું. ૨૨ વર્ષથી ગુજરાતમાં ભાજપ પોતાનું ધાર્યું જ કરી રહ્યું છે. પણ હું તમારું દર્દ સમજું છું. અમે દરેકને સાંભળીશું અને નાનામાં નાનો નિર્ણય લેતા પહેલા પ્રજાને સાંભળીને પછી નિર્ણય લઈશું.